Pentapus

Pentapus – "Apple II" üçün hazırlanmış shoot 'em up videooyunu. 1983-cü ildə "Turning Point Software" tərəfindən buraxılmışdır. Oyun astronom Karl Saqanın oğlu Ceremi Saqan tərəfindən hazırlanmışdır. Oyunda oyunçu Pentapus tərəfindən idarə olunan orduya qarşı döyüşür.

 Geympley 
Oyunda oyunçu "Stargeyt" adlı silahı hərəkət etdirir. Bu silah düşməni məğlub edə bilsə də, bombalara qarşı dözümsüzdür və beş canı var. Oyun dörd çətinlik səviyyəsində oynanılır: K səviyyəsi və 1–3-cü səviyyələr. K səviyyəsi yavaş geympley ehtiva edir və uşaqlar üçün nəzərdə tutulub. Hər səviyyədə oyunçu üç düşmən dalğasını məğlub etməli və daha sonra Pentapusla döyüşməlidir. Oyunu coystiklə oynamaq mümkündür, fasilə sisteminə malikdir və yüksək nəticələri diskdə yadda saxlamaq mümkündür.

 Qəbul 

"Pentapus" haqqında rəylər qarışıq olmuşdur. Tənqidçilər oyunun yeniliyini və çətinliyini bəyənmişdirlər. "Creative Computing" oyunu "həyəcanlı" adlandırmış, səs və qrafiklərin möhtəşəm olduğunu, eləcə də, arkade formatı üçün maraqlı tvistlər ehtiva etdiyini bildirmişdir. "Electronic Games" tənqidçisi Rik Teverbo oyunun təxəyyülünü bəyənmişdir. O, oyunu "Galaxian" ilə müqayisə etsə də, hətta təcrübəli "Galaxian" oyunçusunun belə çaşdırmaq üçün kifayət qədər yeni strategiyanın olduğunu qeyd etmişdir.

"SoftSide Magazine" tənqidçisi Ceff Harlbört oyunu "cəlbedici" hesab etsə də, təcrübəli arkade oyunçularının məyus olacağını qeyd etmişdir. O, oyundakı silahı bəyənməmiş, hərəkət idarəetməsinin çox ləng olduğunu demişdir. Mənfi rəylər əsasən dizayn barəsində olmuşdur. "Electronic Fun" tənqidçisi Corc Kopp oyunun çətin olduğunu, lakin bu çətinliyin geympleylə yox, dizaynla bağlı olduğunu demişdir. "The Book of Apple Software" oyunun döyüş sisteminin ədalətliliyini tənqid etmiş, silahın hücum zamanı heç vaxt təhlükəsizlikdə olmadığını bildirərək oyunda sağ qalmağın bacarıqdan yox, şansdan asılı olduğunu demişdir.

 İstinadlar 

Kateqoriya:Shoot 'em up oyunları
Kateqoriya:Birnəfərli videooyunlar
Kateqoriya:1983-cü ilin videooyunları